8.9.2023
7.2.10.3.
EL
Επίσημη Εφημερίδα της Ευρωπαϊκής Ένωσης
L 222/459
Αρμοδιότητες διαχειριστών υποδομής και σιδηροδρομικών επιχειρήσεων
7.2.10.3.1.
Ε υ θ ύ ν ε ς τ ο υ δ ι α χ ε ι ρ ι σ τ ή υ π ο δ ο μ ή ς Σε περίπτωση που ο αντίκτυπος ενός από τα σφάλματα που περιγράφονται στην ενότητα 7.2.10.1 θεωρηθεί απαράδεκτος στο δίκτυο του διαχειριστή υποδομής, ο διαχειριστής υποδομής, με βάση τις πληροφορίες που παρασχέθηκαν κατά το παρελθόν από κατασκευαστές εποχούμενων συστημάτων στα ερωτηματολόγια του ERA, προσδιορίζει τα οχήματα ERTMS που έχουν εγκριθεί ή είναι σε διαδικασία έγκρισης προκειμένου να κινούνται στο δίκτυό του και τα οποία δεν έχουν υλοποιήσει λύση η οποία μετριάζει το πρόβλημα διαλειτουργικότητας ή ασφάλειας που προκαλείται από το σφάλμα της προδιαγραφής.
Σε περίπτωση σημαντικών επιπτώσεων σε υφιστάμενα οχήματα που κινούνται στο δίκτυό του, τις οποίες αναφέρουν οι κατασκευαστές εποχούμενου εξοπλισμού (με την υποστήριξη των φορέων εκμετάλλευσης), ο διαχειριστής υποδομής μπορεί να αποφασίσει οικειοθελώς να αξιολογήσει την εφαρμογή προσωρινών παρατρόχιων μέτρων μετριασμού προκειμένου να διευκολύνει τα υφιστάμενα οχήματα να συνεχίσουν τις υπηρεσίες τους έως ότου εφαρμοστούν διορθώσεις σφαλμάτων επί του οχήματος.
Ο διαχειριστής υποδομής καταχωρίζει στη σχετική παράμετρο του μητρώου υποδομής (32) τις απαιτούμενες διορθώσεις σφαλμάτων (δηλαδή των σφαλμάτων που εμποδίζουν την κανονική λειτουργία στο δίκτυο) για το εποχούμενο σύστημα.
Αυτό καταχωρίζεται το αργότερο 12 μήνες μετά την έναρξη ισχύος της ΤΠΔ ή καταχωρίζεται σε περίπτωση νέας ή αναβαθμισμένης υλοποίησης παρατρόχιου υλικού στο δίκτυό του.
Για τα επηρεαζόμενα παρατρόχια υποσυστήματα ERTMS, οι διαχειριστές υποδομής εφαρμόζουν τις σχετικές διορθώσεις σφάλματος παρατρόχιου υλικού οι οποίες επιτρέπουν την ομαλή λειτουργία εποχούμενου συστήματος CCS που συνάδει με την ΤΠΔ (συμπεριλαμβανομένης της εφαρμογής διόρθωσης σφαλμάτων εποχούμενων συστημάτων), σύμφωνα με το προσάρτημα Β (πίνακας Β2) της παρούσας ΤΠΔ CCS.
Ο εν λόγω διαχειριστής υποδομής επικαιροποιεί, κατά περίπτωση, τον υφιστάμενο τύπο ελέγχου συμβατότητας συστήματος ETCS και ραδιοσυστήματος (ESC/RSC) (δηλαδή δεν δημιουργείται νέος τύπος συμβατότητας συστήματος ESC/ραδιοσυστήματος).
7.2.10.3.2. Ε υ θ ύ ν ε ς τ ω ν σ ι δ η ρ ο δ ρ ο μ ι κ ώ ν ε π ι χ ε ι ρ ή σ ε ω ν Οι σιδηροδρομικές επιχειρήσεις συγκρίνουν τις διορθώσεις σφαλμάτων που έχουν καταχωριστεί στο μητρώο υποδομής για την περιοχή χρήσης του οχήματος με τις πληροφορίες που παρασχέθηκαν προηγουμένως, όπως περιγράφεται στην ενότητα 7.2.10.1, προκειμένου να εντοπίσουν τις αναγκαίες διορθώσεις σφαλμάτων που πρέπει να εφαρμοστούν στα οχήματα.
Για τα επηρεαζόμενα εποχούμενα υποσυστήματα ERTMS, οι σιδηροδρομικές επιχειρήσεις, με τη στήριξη των κατασκευαστών εποχούμενων συστημάτων, εφαρμόζουν τις αναγκαίες διορθώσεις σφαλμάτων στα εποχούμενα υποσυστήματα CCS, σύμφωνα με το προσάρτημα Β (πίνακας Β1.1) της παρούσας ΤΠΔ CCS.
7.3.
Κανόνες εφαρμογής ειδικά για το RMR
7.3.1.
Παρατρόχιες εγκαταστάσεις
7.3.1.1.
Η εγκατάσταση GSM-R ή FRMCS είναι υποχρεωτική όταν: 1)
γίνεται για πρώτη φορά εγκατάσταση συστήματος ραδιοεπικοινωνίας που αποτελεί μέρος παρατρόχιου υποσυστήματος ελέγχου-χειρισμού και σηματοδότησης.
Όταν το FRMCS είναι το πρώτο σύστημα ραδιοεπικοινωνίας κλάσης Α σε μια γραμμή, τηρούνται οι προϋποθέσεις της ενότητας 7.3.1.3.
2)
γίνεται αναβάθμιση συστήματος ραδιοεπικοινωνίας που αποτελεί μέρος ήδη λειτουργούντος παρατρόχιου υποσυστήματος ελέγχου-χειρισμού και σηματοδότησης με τρόπο που μεταβάλλει τις λειτουργίες ή τις επιδόσεις του υποσυστήματος.
Αυτό δεν περιλαμβάνει τροποποιήσεις που κρίνονται αναγκαίες για την άμβλυνση σχετιζόμενων με την ασφάλεια ελαττωμάτων της κληροδοτημένης εγκατάστασης·
3)
υλοποιείται ETCS επιπέδου 2 και απαιτείται ραδιοεπικοινωνία δεδομένων·
4)
υλοποιείται ETCS επιπέδου 1 με ραδιοπλήρωση και απαιτείται ραδιοεπικοινωνία δεδομένων GSM-R.
(32) Η δήλωση δικτύου μπορεί να χρησιμοποιείται ως εργαλείο σε περίπτωση που το μητρώο υποδομής δεν έχει ακόμη αναβαθμιστεί για την κοινοποίηση αυτής της αλλαγής.